Ego Villermus, miseratione divina Lingonensis episcopus, notum facio presentibus et futuris quod Simon de Brecons dedit in elemosinam Deo et fratribus Alberipe, si de transmarinis partibus non redierit, medietatem pratorum de Baix, que pater ipsius Simonis, scilicet Stephanus, miles, posuit in vadium fratribus Alberipe. Hoc laudaverunt fratres ipsius Simonis, scilicet Villermus, Rainerius et Milo. Actum anno gratie M°CC°L°IX°.